b'\n_START_ARTICLE_\nManliherica M1888\n_START_SECTION_\nZgodovina\n_START_PARAGRAPH_\nPo na\xc4\x8dinu delovanja je izredno podobna njeni predhodnici Mannlicher M1886, od katere se najbolj razlikuje po uporabi 8 mm naboja (namesto 11 mm), prav tako polnjenega s \xc4\x8drnim smodnikom._NEWLINE_Kljub splo\xc5\xa1ni uvedbi novej\xc5\xa1e manliherice M.95 je bilo ob izbruhu vojne leta 1914 s pu\xc5\xa1ko M.88 v avstro-ogrski vojski \xc5\xa1e vedno opremljenih 66% vojakov._NEWLINE_Manliherica M.88 je bila \xc5\xbee ob uvedbi nekoliko za svojimi ena\xc4\x8dicami tistega \xc4\x8dasa, saj je za razliko od francoske pu\xc5\xa1ke Lebel M1886 in nem\xc5\xa1ke Gewehr 1888, ki sta uporabljali naboja z brezdimnim smodnikom \xc5\xa1e vedno uporabljala naboj s \xc4\x8drnim smodnikom. Ko je bil leta 1890 v Avstro-Ogrski uveden naboj M.90 polnjen z malodimnim smodnikom in leta 1893 \xc5\xa1e nekoliko mo\xc4\x8dnej\xc5\xa1i M.93, ki je bil polnjen z brezdimnim smodnikom, zaklep pu\xc5\xa1ke M.88 ni ve\xc4\x8d mogel poplnoma varno kljubovati pritiskom ob izstrelitvi teh nabojev.'